laion/Wikipedia-Exotic huggingface dataset:
אמירן פאפינאשווילי

אמירן פאפינאשווילי (בגאורגית: ამირან პაპინაშვილი; נולד ב-17 ביוני 1988) הוא ג'ודוקא גאורגי אשר מתחרה בקטגוריית המשקל עד 60 ק"ג. פאפינאשווילי מחזיק בשתי מדליות ארד מאליפויות העולם מהשנים 2014 ו-2018. באליפויות אירופה הוא זכה בחמש מדליות: מדליית זהב אחת (2013), מדליית כסף אחת (2014) ושלוש מדליות ארד (2012, 2015 ו-2019). פאפינאשווילי התחרה באולימפיאדת ריו 2016 וסיים במקום החמישי בקטגוריית המשקל עד 60 ק"ג לאחר שהפסיד לדיורבק אורוזבוייב האוזבקי בקרב על מדליית הארד. בשנת 2018 הוא הפסיד בגמר תחרות מאסטרס לרוברט משוידובדזה שהתחרה עבור רוסיה. אמירן פאפינאשווילי, באתר הוועד האולימפי הבין-לאומי אמירן פאפינאשווילי, באתר olympedia.org אמירן פאפינאשווילי, באתר איגוד הג'ודו העולמי אמירן פאפינאשווילי, באתר JudoInside.com פרופיל וסטטיסטיקות אודות הג'ודוקא באתר sports-reference.com מידע על הג'ודוקא באתר JudoInside.
דון בארקסדייל

דונלד ארג'י "דון" בארקסדייל (באנגלית: Donald Argee "Don" Barksdale;‏ 31 במרץ 1923 – 8 במרץ 1993) היה כדורסלן אמריקאי ששיחק בליגת ה-NBA בין השנים 1951–1955. בשנת 1948 הפך לשחקן האפרו-אמריקאי הראשון אי פעם בנבחרת ארצות הברית בכדורסל, ובשנת 1953 היה לאפרו-אמריקאי הראשון שמשתתף במשחק האולסטאר של ה-NBA. בשנת 2012 הוצג בהיכל התהילה של הכדורסל, כ"תורם לכדורסל". בארקסדייל נולד בעיר אוקלנד שבקליפורניה. בין השנים 1943–1946 למד ושיחק במכללת מרין ג'וניור אשר באזור מפרץ סן פרנסיסקו, ובשנת 1946 עבר לאוניברסיטת קליפורניה בלוס אנג'לס (UCLA). בעונתו היחידה בקבוצת הכדורסל של האוניברסיטה נבחר לחמישיית העונה של ליגת המכללות ("Helms Foundation First-team All-American"), ובכך היה לשחקן האפרו-אמריקאי הראשון שזוכה בכבוד זה. בקיץ 1948 היה בארקסדייל השחקן האפרו-אמריקאי הראשון בתולדות נבחרת ארצות הברית, כאשר נבחר לסגל הקבוצה באולימפיאדת לונדון (1948). נבחרת ארצות הברית הורכבה אז משחקנים חצי-מקצוענים ושחקני מכללות, ביניהם אלכס גרוזה, וינס בורילה וראלף בירד. בשמונת משחקי נבחרתו קלע בארקסדייל 7.7 נקודות בממוצע למשחק (שלישי בקבוצה), ועזר לה לנצח את כל משחקיה בפער ממוצע של כ-34 נקודות. עם זכייתה של ארצות הברית באליפות הטורניר, הפך בארקסדייל לשחקן האפרו-אמריקאי הראשון שזוכה במדליית זהב אולימפית בכדורסל. בעונת 1948/1949 החל לשחק בקבוצת "אוקלנד ביטנרס" מליגת הכדורסל החובבנית, בתקופה בה לא הורשו אפרו-אמריקאים לשחק בליגת ה-NBA. במקביל לקריירת המשחק היה בארקסדייל שדרן רדיו בתחנת מוזיקה, מגיש תוכנית טלוויזיה, ובעל עסק להפצת משקאות בירה. במסגרת עיסוקו ברדיו התיידד עם מוזיקאים רבים, ביניהם דיוק אלינגטון, שרה ווהן, פליפ וילסון ולו רולס. לקראת עונת 1951/1952, בהיותו בן 28, חתם בקבוצת בולטימור בולטס מה-NBA. בארקסדייל היה אחד הכדורסלנים האפרו-אמריקאים הראשונים בליגה, אחרי נת'ניאל קליפטון, ארל לויד, צ'אק קופר והאנק דזוני שהצטרפו בעונה הקודמת. בשתי עונותיו בקבוצה היה הקלע השני בקבוצתו, אחרי פרד סקולרי, עם ממוצעים של 12.6 ו-13.8 נקודות בממוצע למשחק, בהתאמה. בעונת 1952/1953, השנייה שלו ב-NBA, הפך לאפרו-אמריקאי הראשון שנבחר להשתתף במשחק האולסטאר. בקיץ 1953 הועבר בארקסדייל בטרייד לבוסטון סלטיקס, בה שיתף פעולה עם חברי היכל התהילה לעתיד בוב קוזי, ביל שרמן, אד מקאולי ופרנק רמזי. בכל אחת משתי עונותיו בקבוצה העפיל עמה לשלב גמר האזור המזרחי, וקלע במהלכן כ-9.0 נקודות למשחק. בסיום עונת 1954/1955 פרש ממשחק לאחר 4 עונות בלבד ב-NBA, בשל פציעה בקרסולו. לאחר פרישתו ממשחק חזר בארקסדייל לשדר ברדיו, ובמקביל הקים חברת תקליטים ושני מועדוני לילה באוקלנד. ב-8 במרץ 1993, כשלושה שבועות לפני יום הולדתו ה-70, נפטר בארקסדייל בביתו שבאוקלנד, לאחר מאבק במחלת הסרטן. בספטמבר 2012 הוצג כחבר בהיכל התהילה של הכדורסל, כ"תורם לכדורסל". פרופיל, באתר Basketball-Reference פרופיל אולימפי, באתר olympedia.org פרופיל, באתר פיב"א פרופיל, באתר היכל התהילה של הכדורסל פרופיל, באתר ליגת ה-NBA ביוגרפיה, באתר היכל התהילה של הכדורסל בארקסדייל במשחקים האולימפיים, באתר sports-reference.com A pioneer in green, באתר ESPN,‏ 6 בספטמבר 2012 סטטיסטיקות ה-NBA של בארקסדייל, באתר basketball-reference.com ההודעה על פטירתו של בארקסדייל, באתר הניו יורק טיימס, 11 במרץ 1993
קרב בולימוב

הקרב על בולימוב היה קרב במסגרת החזית המזרחית במלחמת העולם הראשונה, שנערך ב-31 בינואר 1915 בין צבאות האימפריה הגרמנית והאימפריה הרוסית, באזור פולין הקונגרסאית (כיום חלק מפולין) בקרבת בולימוב. הקרב, שהסתיים ללא הכרעה, נחשב כהקדמה לקרב השני על האגמים המזוריים, והיה המתקפה השלישית שערך הצבא הגרמני באזור וורשה. הארמייה התשיעית הגרמנית בראשות אוגוסט פון מקנזן תקפה את הארמייה השנייה של הצבא הרוסי, תחת גנרל סמירנוב, באזור הכפר הפולני בולימוב, הסמוך לקו הרכבת המחבר בין לודז' ווורשה, והעמקים ממערב לוורשה. הקרב על בולימוב היה הניסיון הראשון שעשו הגרמנים בשימוש בקנה מידה גדול בגז רעיל. אולם שמונה-עשר אלף פגזי הגז, ששוגרו במסגרת ההרעשה הארטילרית המקדימה של החזית הרוסית, לא הוכיחו את עצמם, מכיוון שהגז המבוסס על ברום מסוג Xylyl bromide (אנ') (סוג של גז מדמיע), נישא עם הרוח חזרה לקווים הגרמניים . הגז גרם לנפגעים מעטים, אם בכלל, משום שמזג האוויר הקר גרם לו לקפוא, ובכך הפך אותו לבלתי יעיל. כישלונה של מתקפת הגז גרם לפיקוד הגרמני לבטל את המשך המתקפה. הרוסים הגיבו בשליחת 11 דיוויזיות, בפיקוד וסילי גורקו למתקפת נגד. אש הארטילריה הגרמנית בלמה את מתקפת הנגד הרוסית, לאחר שהאחרונים ספגו כ-40,000 נפגעים. הפיקוד הרוסי לא הבין את המשמעות של השימוש שעשו הגרמנים בגז רעיל, ולא ייחס לה חשיבות, בגלל כישלונה, ולכן לא טרח לדווח עליה לבעלות הברית המערביות של רוסיה (צרפת ובריטניה). השימוש הבא של הגרמנים בגז רעיל היה במסגרת קרב איפר השני באפריל 1915, במהלכו הביא השימוש בגז לתוצאות מרשימות הרבה יותר. מדיה וקבצים בנושא קרב בולימוב בוויקישיתוף קרב בולימוב, 1915
מוזיאון השלום (קוריאה הצפונית)

מוזיאון השלום של קוריאה הצפונית הוא מוזיאון בקוריאה הצפונית, אשר מנציח את זכרה של מלחמת קוריאה שהתקיימה בין השנים 1950–1953. המוזיאון ממוקם בסמוך לשרידיו של פאנמונג'ון (Panmunjom), כפר קטן במחוז צפון הואנג-הה, בבניין בו נחתם הסכם שביתת הנשק שסיים את מלחמת קוריאה בתאריך 27 ביולי 1953. בניין המוזיאון הוא השריד האחרון שנותר מהכפר, שנחרב במהלך המלחמה. המוזיאון כולל מספר תערוכות המתייחסות לאירועי מלחמת קוריאה, כמו גם ליחסי קוריאה הצפונית-קוריאה הדרומית ויחסי קוריאה הצפונית-ארצות הברית. בין היתר, מציג המוזיאון את כלי הנשק בהם נעשה שימוש במהלך "תקרית הגרזן" משנת 1976. מלחמת קוריאה מדיה וקבצים בנושא מוזיאון השלום בוויקישיתוף צפון קוריאה פותחת את השערים, באתר "מסע אחר" Mark Seddon: How to take the heat out of the North Korean crisis
מיס תבל 1956

מיס תבל 1956 היא תחרות מיס תבל החמישית במספרה. נערכה באודיטוריום של לונג ביץ' בקליפורניה שבארצות הברית. [1]
אלברו מורטה

אַלְבַרוֹ מוֹרְטֶה (בספרדית: Álvaro Morte; נולד ב-23 בפברואר 1975) הוא שחקן ובמאי תיאטרון ספרדי. ידוע בשל דמותו של סרחיו מרקינה ("הפרופסור"), אותה גילם בסדרת הטלוויזיה הספרדית "בית הנייר". מורטה נולד בחבל אנדלוסיה בספרד. תפקידו הראשון היה תפקיד אורח בסדרה "בית חולים מרכזי" בשנת 2002. תפקידו הראשי הראשון היה דמותו של ריי בסדרה "פלאנטה 25" בשנים 2007–2008, בה הופיע ב-65 פרקים. בשנת 2008 אובחן כחולה סרטן, לאחר שברגלו התפתח גידול. מורטה מחשיב את תקופת מחלתו לאחד האירועים המכוננים בחייו, וכאמרתו בעקבותיו החליט "לנצל כל יום בחיים". בשנת 2012 שב אל עולם התיאטרון, והקים את החברה "300 Pistolas" והחל לעסוק כבמאי מחזות. בשנת 2014 החל לשחק בעונה השלישית של הטלנובלה "El secreto de Puente Viejo", ושב עם תפקידו גם לעונה הרביעית. בשנת 2015 שיחק בפרק אחד מתוך סדרת הפשע "ויקטור רוס" של ערוץ La 1. בשנים 2021-2017, שיחק את הדמות, "אל פרופסור" (סרחיו מרקינה), בסדרת הטלוויזיה "בית הנייר", שנרכשה על ידי נטפליקס. הסדרה הפכה ל"סדרה שאינה דוברת אנגלית" הנצפית ביותר בחברה. מורטה היה מועמד על תפקידו בסדרה למספר פרסים. בשנת 2018 שיחק בסרט הספרדי "מיראז'" שהופק על ידי נטפליקס. בשנת 2019 החל לככב בסדרת הדרמה "המזח" בתפקיד אוסקר לצידה של ססיליה רות. את הסדרה יצר אלכס פינה (היוצר של "בית הנייר") לשירות של פריים וידאו, ובשנת 2020 שב עם תפקידו לעונה השנייה. בשנת 2020 שיחק בסדרת הטלוויזיה "The Head", מותחן פסיכולוגי של רשת HBO, לצדם של השחקנים ג'ון לינץ' וריכרד זאמל. בשנת 2021 שיחק מורטה בסדרת הפנטזיה האמריקאית "מחזור כישור הזמן", אשר מבוססת על הספר מחזור כישור הזמן מאת רוברט ג'ורדן, ועלתה בשירות הסטרימינג של פריים וידאו. בשנת 2022 שיחק בסרט המותחן "אבידות ומציאות", אודות סחר בבני אדם בהפקה ספרדית-ארגנטינאית לצדה של אאוחניה סוארס. באותה השנה שיחק במיני-סדרה "Boundless", סדרה היסטורית ספרדית בה גילם מורטה את מגלה הארצות חואן סבסטיאן אלקנו. בשנת 2024 שיחק מורטה בסרט האימה האמריקאי "טהורה" לצד שחקניות כמו סידני סוויני ובנדטה פורקרולי. מורטה נשוי לסטייליסטית בלנקה קלמנטה, ואב לזוג תאומים. מדיה וקבצים בנושא אלברו מורטה בוויקישיתוף רז שכניק, המוח, באתר "ידיעות אחרונות", 22 בינואר 2019 אלברו מורטה, ברשת החברתית פייסבוק אלברו מורטה, ברשת החברתית אקס (טוויטר) אלברו מורטה, ברשת החברתית אינסטגרם אלברו מורטה, במסד הנתונים הקולנועיים IMDb (באנגלית) אלברו מורטה, באתר Rotten Tomatoes (באנגלית) אלברו מורטה, באתר Metacritic (באנגלית) ערך זה הוא קצרמר בנושא טלוויזיה ובנושא ספרד. אתם מוזמנים לתרום לוויקיפדיה ולהרחיב אותו.
אלאונורה, רוזנת שטולברג-ורניגרודה

אלאונורה, רוזנת שטולברג-ורניגרודה (בגרמנית: Eleonore zu Stolberg-Wernigerode; ‏26 בספטמבר 1801 - 14 במרץ 1827) הייתה נסיכה גרמנייה ואשתו של היינריך השישים ושלושה, נסיך רויס-קסטריץ. אלאונורה נולדה ב-26 בספטמבר 1801 באיזנבורג, שהשתייכה לנסיכות איזנבורג, להיינריך, רוזן שטולברג-ורניגרודה וליוהנה, נסיכת שנבורג-ולדנבורג, בתם של אוטו קרל פרידריך, נסיך שנבורג-ולדנבורג והנרייטה אלאונורה אליזבת, רוזנת רויס-קסטריץ. ב-21 בפברואר 1819 התחתנה אלאונורה עם היינריך השישים ושלושה, נסיך רויס-קסטריץ, ממנו נולדו לה 6 ילדים. ב-14 במרץ 1827 מתה אלאונורה בקליפהאוזן, ולאחר מותה התחתן בעלה עם אחותה קרולינה. ב-21 בפברואר 1819 התחתנה אלאונורה עם היינריך השישים ושלושה, נסיך רויס-קסטריץ, ממנו נולדו לה 6 ילדים: יוהנה, נסיכת רויס-קסטריץ (נקראה בדרך כלל בשם ג'ני) (1820–1878), התחתנה עם פרדיננד, נסיך שנאייך-קארולט היינריך הרביעי, נסיך רויס-קסטריץ (1821–1894), ירש בשנת 1878 את התואר מבן דודו, היינריך השישים ותשעה, נסיך רויס-קסטריץ אוגוסטה, נסיכת רויס-קסטריץ (1822–1862), התחתנה עם פרידריך פרנץ השני, הדוכס הגדול של מקלנבורג-שוורין היינריך השישי, נסיך רויס (1823) היינריך השביעי, נסיך רויס (1825–1906), היה השליש הכללי של וילהלם הראשון, קיסר גרמניה, והשגריר הגרמני הראשון בקונסטנטינופול היינריך העשירי, נסיך רויס (1827–1847) אלאונורה, רוזנת שטולברג-ורניגרודה
מסיבת גויים

בהלכה מסיבת גויים היא מסיבת רעות של גויים, שבמסגרתה שותים משקאות חריפים, שעל פי פוסקים רבים נאסר על יהודי ליטול בה חלק, מחמת החשש שהדבר יביא לידי חתנות עם הגויים. איסור שתייה במסיבת גוים לא נזכר בתלמוד הבבלי או במקבילותיו, אלא הובא לראשונה בספר הפסיקה משנה תורה של הרמב"ם: לא ישתה אדם במסיבה של עכו"ם, ואף על פי שהוא יין מבושל שאינו נאסר, או שהיה שותה מכליו לבדו, ואם היה רוב המסיבה ישראל מותר — משנה תורה הלכות מאכלות אסורות פרק י"ז הלכה י' נושאי כליו של הרמב"ם התחקו אחר מקור דבריו, מבלי שהעלו דבר ברור. הבית יוסף (מחבר פירוש הכסף משנה על הרמב"ם) מעלה השערה שמקורו בברייתא או תוספתא שאינה לפנינו. האיסור הוא, כפי שהגדירו הרמב"ם, בשתיית משקה משכר שאין בו איסור יין נסך או סתם יינם, כגון יין מבושל. אולם יש אומרים שהאיסור כולל אף אכילה משותפת עם גויים, כל זמן שרוב הסועדים הם גויים. דין זה לא נזכר בשולחן ערוך, אך הובא בספר הפסיקה ארבעה טורים, ובאחרונים רבים. מלשונו של הרמב"ם מבואר שכאשר רוב הנוכחים במסיבה הם יהודים, אין זו 'מסיבה של גויים', ומותר לשתות בה שיכר, ובלבד שאינה מתקיימת בביתו של גוי, שאז הדבר אסור מטעם איסור שיכר של גויים. הבית יוסף מביא כמקור להסתייגות זו את הסיפור המובא בתלמוד הבבלי לפיו שמואל ואבלט (שהיה גוי) סעדו יחד, והוגש לפניהם יין מבושל. מכך מוכח שקיימת מציאות המאפשרת שתיית משקה משכר עם גוי. שיכר גויים הלכות הרחקה מגויים הרב אליעזר מלמד, הלכות מסיבה של גויים, באתר פניני הלכה לשון הבית יוסף יורה דעה סימן קי"ב: "ואפשר שהוא ברייתא או תוספתא". שו"ת חסד לאברהם סימן כ"ו. הובאו דבריו בכמה אחרונים. ארבעה טורים יורה דעה סימן קי"ב. פרי חדש יורה דעה קי"ד, ו', פרי תואר שם ב', כף החיים שם ט"ו, ועוד רבים. תלמוד בבלי, מסכת עבודה זרה, דף ל', עמוד א' לשון הבית יוסף יורה דעה קי"ב: "וכתב עוד: 'ואם היה רוב המסיבה ישראל - מותר'. ונראה שלמד כן מדאמרינן בפרק אין מעמידין (עבודה זרה ל, א) דשמואל ואבלט הוו שתו יין מבושל, ואי לא הוה צד היתר לשתותו במסבת הגוי, היכי הוה שתי שמואל".
קנדיל

האם התכוונתם ל... הישאם קנדיל – הוא מדינאי מצרי מאור קנדיל – כדורגלן ישראלי מחמוד קנדיל – כדורגלן ערבי-ישראלי
מיקלוש אונגוורי

מיקלוש אונגוורי (בהונגרית: Miklós Ungvári; נולד ב-15 באוקטובר 1980) הוא ג'ודוקא הונגרי אשר מתחרה בקטגוריית המשקל עד 73 ק"ג. אונגוורי השתתף ארבע פעמים במשחקים האולימפיים בשנים 2004, 2008, 2012 ו-2016. בלונדון 2012 הוא זכה במדליית הכסף ובריו דה ז'ניירו 2016 הוא סיים במקום החמישי. אונגוורי מחזיק בשלוש מדליות ארד מאליפויות העולם מהשנים 2005, 2007 ו-2009. באליפויות אירופה הוא זכה בשבע מדליות. שלוש מדליות זהב (2002, 2009 ו-2011), שלוש מדליות כסף (2005, 2008 ו-2010) ומדליית ארד אחת (2014). במהלך הקריירה אונגוורי זכה בעשרות מדליות בטורנירים מהסבב העולמי וביניהן מדליות מטורנירי טוקיו ופריז היוקרתיים. מדיה וקבצים בנושא מיקלוש אונגוורי בוויקישיתוף מיקלוש אונגוורי, ברשת החברתית פייסבוק מיקלוש אונגוורי, ברשת החברתית אקס (טוויטר) מיקלוש אונגוורי, ברשת החברתית אינסטגרם מיקלוש אונגוורי, באתר olympedia.org מיקלוש אונגוורי, באתר איגוד הג'ודו העולמי מיקלוש אונגוורי, באתר JudoInside.com פרופיל וסטטיסטיקות אודות הג'ודוקא באתר sports-reference.com מידע על הג'ודוקא באתר JudoInside.
דקס אלמונט

דקס אלמונט (בהולנדית: Dex Elmont; נולד ב-10 בינואר 1984) הוא ג'ודוקא הולנדי אשר מתחרה בקטגוריית המשקל עד 73 ק"ג. אלמונט מחזיק בשלוש מדליות מאליפויות העולם, שתי מדליות כסף (2010 ו-2011) ומדליית ארד (2013). באליפויות אירופה הוא זכה בשלוש מדליות. מדליית זהב (2014), מדליית כסף (2009) ומדליית ארד (2012). אלמונט התחרה שלוש פעמים במשחקים האולימפיים. בבייג'ינג 2008 הוא הודח בשלב שמינית הגמר לאחר ניצחון והפסד, בלונדון 2012 הוא סיים במקום החמישי לאחר הפסד בקרב על מדליית הארד ובריו דה ז'ניירו 2016 הוא הודח שוב בשלב שמינית הגמר. דקס אלמונט, ברשת החברתית אקס (טוויטר) דקס אלמונט, ברשת החברתית אינסטגרם דקס אלמונט, באתר olympedia.org דקס אלמונט, באתר איגוד הג'ודו העולמי דקס אלמונט, באתר JudoInside.com פרופיל וסטטיסטיקות אודות הג'ודוקא באתר sports-reference.com מידע על הג'ודוקא באתר JudoInside.
דונאוולה

דוֹנָאוּוֶלֶה (תרגום מילולי מגרמנית: "גל הדנובה") היא עוגה הנאפית בתבנית שטוחה וגדולה ופופולרית בגרמניה ובאוסטריה. העוגה מורכבת משכבות של עוגת פאונד ושל שוקולד היוצרים את בסיסה ומעניקים לה מראה גלי. לעוגה מוסיפים דובדבנים מלוחים ומצפים אותה בקרם חמאה ובזיגוג שוקולד. שמה של העוגה נובע מצורת הגלים של השכבות שלה ומן הציפוי המעוגל שלה. בגרמנית, יש לעוגה שם נוסף והוא "Schneewittchenkuchen", כלומר "עוגת שלגייה". שם נוסף לעוגה הוא "Schneewittchentorte" שפירושו "סכימה צבעונית" והוא מתייחס לצבעי העוגה שהם שחור, לבן ואדום כפי שמתוארת דמותה של שלגייה באגדה מאת האחים גרים. בסיס העוגה הוא למעשה עוגת פאונד, עוגה הנאפית מכמות שווה של קמח, חמאה, ביצים וסוכר. את הבלילה מחלקים לשניים, ולאחד מחצאיו מוסיפים קקאו. את שתי השכבות מכניסים לתבנית אפייה כאשר התבליל עם הקקאו נמצא מעל התבליל הרגיל, וביניהם מכניסים דובדבנים חמוצים. בזמן האפייה, הדובדבנים שוקעים וכך בסיס העוגה מקבל מראה גלי. לאחר שהעוגה מתקררת, מצפים אותה בשכבה של קרם חמאה ובזיגוג שוקולד, אותם לרוב מערבלים בעזרת מזלג כדי ליצור תבנית של גלים או מעגלים. לקראת סוף המאה ה-19, לאחר תערוכה עולמית בפריז, התפרסמה מאוד המנגינה גלי הדנובה. באותה תקופה הוקמה חברת Dr.Oetker Donauwellen, שיווקה ערכה להכנת העוגה, ערכה שזכתה לשם המפורסם בתקופה, "גלי הדנובה". מדיה וקבצים בנושא דונאוולה בוויקישיתוף גלי עוגת דנובה (דונובל) - 4 מתכונים
אבטנדיל צ'ריקישווילי

אבטנדיל צ'ריקישווילי (בגאורגית: ავთანდილ ჭრიკიშვილი; נולד ב-18 במרץ 1991) הוא ג'ודוקא גאורגי אשר מתחרה בקטגוריית המשקל עד 81 ק"ג. צ'ריקישווילי מחזיק בשתי מדליות מאליפויות העולם, מדליית זהב (2014) ומדליית כסף (2013). באליפויות אירופה הוא זכה בארבע מדליות. שלוש מדליות זהב (2013, 2014 ו-2015) ומדליית כסף (2016). צ'ריקישווילי התחרה פעמיים במשחקים האולימפיים. בלונדון 2012 הוא הודח בשלב שמינית הגמר לאחר ניצחון והפסד ובריו דה ז'ניירו 2016 הוא סיים במקום החמישי לאחר הפסד בקרב על מדליית הארד. מדיה וקבצים בנושא אבטנדיל צ'ריקישווילי בוויקישיתוף אבטנדיל צ'ריקישווילי, ברשת החברתית פייסבוק אבטנדיל צ'ריקישווילי, ברשת החברתית אינסטגרם אבטנדיל צ'ריקישווילי, באתר הוועד האולימפי הבין-לאומי אבטנדיל צ'ריקישווילי, באתר olympedia.org אבטנדיל צ'ריקישווילי, באתר איגוד הג'ודו העולמי אבטנדיל צ'ריקישווילי, באתר JudoInside.com פרופיל וסטטיסטיקות אודות הג'ודוקא באתר sports-reference.com מידע על הג'ודוקא באתר JudoInside.
מיס תבל 1975

מיס תבל 1975 היא תחרות מיס תבל ה-24 במספר שנערכה באולם "הגימנסיה הלאומית" שבסן סלוודור, בירת אל סלוודור. התחרות לוותה במחאה פוליטית על ידי תושבים מקומיים, עקב כך שהממשלה הוציאה סכומים מתקציבה עבור התחרות. שרה ווהן ליאון יוריס ז'אן-קלוד קילי אנה פוטאמו מפינלנד נבחרה מיס תבל, באתר ארכיון jpress
עמור אביטבול

הרב עמור אביטבול (ה'תקמ"ב, 1782– ה'תרי"ד 1854) היה אב בית הדין ורבה של צפרו שבמרוקו, ומשורר במאה התשע עשרה. נולד בשנת 1782 (ה'תקמ"ב) בצפרו שבמרוקו לרב שלמה בן הרב מימון אביטבול, ששימש כדיין וכגזבר העניים של הקהילה היהודית בעיר. בחודש טבת 1798 (ה'תקנ"ח) נישא לדונא אלבאז, ומאז עסק לפרנסתו במסחר ובשותפות בעסקאות שונות. ברבות השנים מונה על ידי רבו רבי יהודה אלבז לכהן כאב בית הדין וכרבה של צפרו, וקיים קשר מכתבים עם הרבנים יצחק בן וואליד, יוסף בירדוגו, ועמרם אלבאז. נודע בהכנסת האורחים שלו בביתו בצפרו, והרב יעקב אבוחצירא נהג לשהות בביתו כשהיה מגיע לעיר וכן להתכתב עמו רבות בהלכה. הרב אביטבול כתב במהלך חייו שירים ופיוטים רבים, שחלקם עדיין לא ראו אור. חלק מהם מושרים בשבתות ובחגים בקרב יוצאי מרוקו. הרב אביטבול הלך לעולמו לאחר מחלה ב-1854 (ראש חודש טבת ה'תרי"ד) והשאיר אחריו ספרייה ענפה בבית מדרשו שבחצר הקצבים במלאח. נכדיו הידועים היו הרבנים אהרון אפריאט, מתתיה בן זכרי ושלום אזולאי. תלמידו היה הרב רפאל משה אלבאז. מנחת העומר – שו"ת ונימוקים על מנהגי בדיקת הריאה, יצא לאור לאחר פטירתו על ידי הרב דוד עובדיה בג'רבה, תוניס, תש"י, ופעם נוספת על ידי מכון אור המערב בירושלים, תשע"ח עומר התנופה – פירושים וביאורים על התנ"ך ומדרשי חז"ל, הודפס לאחר פטירתו בירושלים בשנת תשנ"ב על ידי מכון ישמח לב עומר מן – פירושים וחידושים על התורה, הודפס בתוך הספר מנחת העומר, ובנפרד בשנת תש"י בירושלים על ידי מכון ישמח לב עת הזמיר - איגרות ומליצות שורות העומר – חידושים על הש"ס וביאורים על אגדות חז"ל, שחיבר בגיל 20 שירת העומר – שירים ופיוטים חכם עמור אביטבול, באתר החכם היומי רבי עמור אביטבול זצוק"ל, עמוד הנצחה באתר קהילת צפרו ספר עומר התנופה, ובו תולדות חייו, באתר אוצר החכמה עמור אביטבול, באתר "החכם היומי" עמור בן שלמה אביטבול (1782-1854), דף שער בספרייה הלאומית
אן מארי טיסלר

אן מארי טיסלר דה בוסקס (בשוודית: Anne Marie Tistler de Bosques; נולדה ב-20 בדצמבר 1932) היא דוגמנית ושחקנית שוודית לשעבר. טיסלר נולדה בסטוקהולם בירת שוודיה. בשנת 1952 נבחרה למיס שוודיה (Fröken Sverige). היא השתתפה בתחרות מיס תבל 1952 הראשונה במספר, ועלתה לשלב חצי הגמר. באותה שנה היא גם השתתפה בתחרות מיס אירופה שנערכה בנאפולי שבאיטליה. ב-1954 הופיעה בתפקיד קטן בסרט "המחלקה הצהובה" אודות חיל האוויר השוודי. באותה שנה שיחקה בתפקיד הראשי בסרט "Flickan, hunden och bilen" על ילדה המוצאת כלב רחוב. ב-1957 הופיעה בסרט "Vägen genom Skå". ב-1955 נישאה לאיש העסקים המקסיקני, גילברטו בוסקס, והיגרה עמו למקסיקו. לזוג נולדו שלושה ילדים. מדיה וקבצים בנושא אן מארי טיסלר בוויקישיתוף אן מארי טיסלר, במסד הנתונים הקולנועיים IMDb (באנגלית) 1948-1959, באתר "Pageantopolis" (באנגלית)
עוגת למינגטון

עוגת למינגטון (באנגלית: Lamington cake) היא עוגת ספוג פופולרית במטבח האוסטרלי. עוגת הספוג עטופה בקרם שוקולד, שנספג בחלקה החיצוני ועל הקרם דבוקים שבבי קוקוס מיובש. יש המוסיפים קרם או ריבה למרכז העוגה. לרוב הדעות, העוגה נאפתה לראשונה במטבחו של לורד צ'ארלס למינגטון (1860–1940) מאוסטרליה על ידי טבחו ארמאן גלאנד יליד צרפת. על פי הסיפור נקרא ארמאן בהתרעה קצרה להכין אוכל לאורחים בלתי צפויים. מאחר שברשותו היו מרכיבים בודדים זמינים, גלאנד חתך כמה עוגות וניל צרפתיות שנאפו ביום הקודם, טבל את הפרוסות בשוקולד וגלגל אותן בקוקוס. נאמר שאורחיו של למינגטון ביקשו לאחר הסעודה את המתכון לעוגה. גרסה זו של אירועים נכתבה גם בספר זיכרונותיה של ליידי למינגטון. כיום הלמינגטון הוא חטיף פופולרי ברחבי אוסטרליה וניו זילנד. כך, יום שישי, 21 ביולי 2006, התקיים "יום הלמינגטון" באוסטרליה, שם נמכרת העוגה לעיתים קרובות עבור בתי ספר או קבוצות צדקה. יש המכנים באוסטרליה את העוגה כ"למו" (Lammo) לעוגה יחידה, או "למוס" (Lammos) למספר עוגות. מדיה וקבצים בנושא עוגת למינגטון בוויקישיתוף סיפורה של עוגת הלמינגטון באתר בחדרי חרדים מתכון להכנת העוגה
איירטון לוקאס

איירטון לוקאס דנטס דה מדיירוס (בפורטוגזית: Ayrton Lucas Dantas de Medeiros; נולד ב-19 ביוני 1997) הוא כדורגלן ברזילאי, שמשחק עבור פלמנגו בעמדת המגן האחורי. נולד בקרנאובה דוס דנטס. התחיל את קריירת המשחק בקבוצת הנוער של ABC Futebol Clube, והצטרף לאקדמיה של פלומיננסה באוקטובר 2014. ב-8 באוגוסט 2015, קודם לקבוצה הבוגרת עם זאת, עד מהרה הוא איבד את המיקום שלו לליאו פלה וג'ובאני. לאחר מכן הושאל למאדוריירה ב-23 בפברואר 2016 מאליפות ריו דה ז'ניירו. בחודש אפריל, חזר למועדון האם שלו. ב-4 בינואר 2017, הושאל למועדון לונדרינה. עשרים-חמישה ימים מאוחר יותר, הוא עשה את הופעת הבכורה בשוויון 1-1 נגד פרודנטופוליס. ב-13 באפריל, הוא הבקיע את השער הראשון עבור המועדון בניצחון 0–3 נגד ריו ברנקו. לונדרינה זכתה בהמשך באליפות הפרמייר ליגה, עם לוקאס שהבקיע בעיטת עונשין, בגמר נגד אתלטיקו מיניירו. לאחר שחזר מההשאלה, נכלל בסגל של פלומיננסה למשחקי גביע פלורידה. הוא קיבל את מספר 6 לעונה אחת. ב-17 בדצמבר 2018, הוא חתם על חוזה ארוך-טווח עם מועדון ספרטק מוסקבה ברוסיה. את שער הבכורה בליגה הבקיע ב-26 בספטמבר 2020 מול טמבוב במחזור התשיעי, במשחק שבו הבקיע דאבל, שהיה הראשון בקריירה שלו. לונדרינה פרימיירה ליגה: 2017 מדיה וקבצים בנושא איירטון לוקאס בוויקישיתוף איירטון לוקאס, ברשת החברתית אקס (טוויטר) איירטון לוקאס, ברשת החברתית אינסטגרם איירטון לוקאס, באתר Transfermarkt איירטון לוקאס, באתר Soccerway איירטון לוקאס, באתר WorldFootball.net איירטון לוקאס, באתר FootballDatabase.eu איירטון לוקאס, באתר ESPN "Com carência na lateral esquerda, Fluminense terá cara nova: Ayrton". Globo Esporte. 8 באוגוסט 2015. נבדק ב-6 במאי 2018. {{cite web}}: (עזרה) "Sem espaço, Flu negocia Ayrton com o Madureira até o término do Carioca". O Dia. 23 בפברואר 2016. נבדק ב-7 במאי 2018. {{cite web}}: (עזרה) "Ayrton e Igor Julião voltam e treinam em reapresentação do Fluminense". Globo Esporte. 25 באפריל 2016. נבדק ב-7 במאי 2018. {{cite web}}: (עזרה) "Londrina apresenta quatro reforços; atacante também está confirmado". 4 בינואר 2017. {{cite web}}: (עזרה) "Prudentópolis empata com Londrina na estreia do Paranaense". 31 בינואר 2017. אורכב מ-המקור ב-2018-11-14. נבדק ב-2018-12-18. {{cite web}}: (עזרה) "Londrina desencanta na etapa final, vence o Rio Branco-PR e avança para as semifinais". 12 באפריל 2017. {{cite web}}: (עזרה) "Após empate, César brilha nos pênaltis, e Londrina é campeão da Primeira Liga". 4 באוקטובר 2017. {{cite web}}: (עזרה) "Ready? Fluminense chega aos Estados Unidos para disputar a Florida Cup". 10 בינואר 2018. {{cite web}}: (עזרה) Flu divulga numeração fixa do elenco; Sornoza herda a camisa 10 de Scarpa "Добро пожаловать, Айртон Лукас!". FC Spartak Moscow. 17 בדצמבר 2018. {{cite web}}: (עזרה)
קרליץ (מחוז משנה)

מחוז משנה קרליץ (בבלארוסית: Карэліцкі раён) הוא אחד מ-17 מחוזות משנה המרכיבים את מחוז הורדנה בבלארוס. מרכזו המנהלי היא העיירה קרליץ. בתקופת עריכת מפקד האוכלוסין של בלארוס (2009) (אנ'), מנתה אוכלוסיית מחוז המשנה קרליץ 24,130 בני אדם. ההרכב האתני של האוכלוסייה במחוז היה: 94.76% בלארוסים, 2.62% רוסים ו-1.55% פולנים. שפות הדיבור הנפוצות: בלארוסית (89.66%) ורוסית (8.08%). מדיה וקבצים בנושא קרליץ בוויקישיתוף אתר האינטרנט הרשמי של קרליץ (בבלארוסית) ערך זה הוא קצרמר בנושא בלארוס. אתם מוזמנים לתרום לוויקיפדיה ולהרחיב אותו.